Јане Миљовски

Јане Кирил Миљовски ( -  во „Почина професорот Јане Миљовски“ , „Утрински Весник“, 3.07.2016.) — македонски универзитетски професор, економист и министер во првите влади на Македонија по осамостојувањето.

 Животопис 

Миљовски потекнува од семество на интелектуалци, чиј татко Кирил Миљовски бил еден од најистакнатите македонски интелектуалци пред војната и првиот ректор на Универзитетот „Кирил и Методиј“ и член на МАНУ уште од 1967 година, додека мајка му Десанка Миљовска била професор по социолиогија на Филозофскиот факултет. Негов дедо бил револуционерот Никола Миљовски.

Јане Миљовски дипломирал, магистрирал и докторирал на Економскиот факултет во Скопје. Својот работен век го започнал во Извршниот совет на СРМ. Потоа се вработил на Правниот факултет во Скопје како асистент по предметот Политичка економија, каде подоцна бил избран за доцент и редовен професор на факултетот, предавајќи по предметот економика.

Освен на Правниот факултет, предавања држел и на Факултетот за новинарство. Од 2007 година бил ректор на New York University во Скопје.„Јане Миљовски нов ректор на Њујорк универзитетот“, „Утрински Весник“, 19.03.2007..

Јане Миљовски бил член на првите Влади на Република Македонија и тоа како министер без ресор од 1991 до 1994 година. Кон крајот на 1980-тите заедно со група млади интелектуалци бил вклучен во демократизацијата на земјата, воведување на парламентарната демократија и либералната пазарна економија. Таа група интелектуалци, заедно со тогашниот врв на Сојузот на комунистите, го започнала процесот на расчистување со Белград. Како Министер за финансии на Република Македонија бил во периодот од 20 декември 1994 до 23 февруари 1996 година. Додека бил министер за финансии, истовремено ја вршел и должноста потпретседател на Влада задолжен за европска интеграција.

Јане Миљовски бил член на СДСМ, а мал период и нејзин потпретседател.

 Наводи 

Категорија:Македонски економисти
Категорија:Македонски универзитетски професори
Категорија:Југословенски економисти
Категорија:Состав на Владата на Република Македонија од 1991
Категорија:Состав на Владата на Република Македонија од 1992
Категорија:Состав на Владата на Република Македонија од 1994
Категорија:Министри за финансии на Република Македонија
Категорија:Политичари од СДСМ
Категорија:Апсолвенти на универзитетот „Св. Кирил и Методиј“